kardosdrur/scandi-wiki huggingface dataset:
Long Beach (Californien)

Long Beach er en by i den sydlige del af Los Angeles County i Californien, på vestkysten af USA. Byen ligger cirka 30 kilometer syd for Los Angeles.

Long Beach er indbyggermæssigt den 35.-største by i USA, den femtestørste i Californien og den næststørste i Los Angeles County.

Havnen i Long Beach er en af verdens største. Byen har også stor en olieindustri, både offshore og på land.  Andre industrier er flyindustri, bildelerindustri, elektronik- og videoindustri samt møbelindustri.  Store selskaber med hovedkvarter i byen er blandt andre Epson America, Molina Healtcare, Scan Health Care og Polar Air Cargo.  Den hastige udvikling af højteknologiindustrien og flyindustrien har bidraget til at byen er vokset.

Byen var tidligere især kendt som badeby.  The Pike, en forlystelsespark ved vandkanten, tiltrak turister fra 1902 til 1960'erne.  Long Beach blev kendt som "Iowa by the sea" ("Iowa ved havet") på grund af de mange turister fra USA's nordstater (Midtvesten).

Kendte personer fra Long Beach 
 Nicolas Cage, skuespiller
 Cameron Diaz, skuespiller
 Nate Dogg, hip hop musiker
 Snoop Dogg, hip hop musiker
 Jennette McCurdy, barneskuespiller og sanger
 Frank Ocean,  R&B-sanger
 Warren G, hip hop musiker
 Vania King, tennisspiller
 McKayla Maroney, gymnast

Søsterbyer
Long Beach har  følgende venskabsbyer:

  Qingdao, Kina
  Yokkaichi, Japan

  Mombasa, Kenya
  Sotji, Rusland

  Phnom Penh, Cambodja

Reference

Eksterne henvisninger 

 

Byer i Californien
Forstæder til Los Angeles
Strande i USA
San Juan

San Juan er spansk for Sankt Johannes.

Navnet har mange betydninger:


Stednavne

Argentina 
 Provincia de San Juan
 San Juan, Argentina – hovedstad i provinsen af samme navn

Chile 
 San Juan de la Costa, Chile – kommune i Chile

Colombia 
 San Juan del Cesar – by og kommune i La Guajira-departementet
 San Juan de Arama – by og kommune i Meta-departementet
 San Juan Rioseco – by og kommune i Cundinamarca-departementet
 San Juan de Pasto – hovedby i Nariño-departementet

Costa Rica 
 San Juan, Costa Rica – i San José-provinsen

Cuba 
 San Juan Hill, Cuba

Dominikanske Republik 
 San Juan Province, Dominikanske Republik
 San Juan de la Maguana

Filippinerne 
 San Juan, Abra
 San Juan, Batangas
 San Juan, Ilocos Sur
 San Juan, La Union
 San Juan City – i Manilas storbyområde
 San Juan-floden, Filippinerne
 San Juan, Sorsogon
 San Juan, Siquijor
 San Juan, Southern Leyte

Mexico 
 San Juan, Campeche
 San Juan Chamula, Chiapas
 San Juan, Chihuahua
 San Juan, Coahuila
 San Juan de Los Lagos, Jalisco
 San Juan Tumbio, Michoacan
 San Juan, San Luis Potosí
 San Juan, Sonora
 San Juan del Río
 San Juan de Ulúa – lille ø nær havnebyen Veracruz
 San Juan-floden, Veracruz
 San Juan-floden, Tamaulipas – flod i staterne Coahuila, Nuevo León og Tamaulipas

Nicaragua 
 San Juan del Sur
 San Juan-floden, Nicaragua og Ecocanal

Puerto Rico 
 San Juan, Puerto Rico

Spanien 
 San Juan de Alicante
 San Juan, Baleares

Trinidad og Tobago 
 San Juan, Trinidad og Tobago

USA 
 San Juan, New Mexico
 San Juan-floden, New Mexico
 San Juan Basin, New Mexico
 San Juan, Texas
 San Juan County, Colorado
 San Juan Mountains, Colorado
 San Juan County, Washington
 San Juan Islands – ved delstaten Washingtons kyst
 blandt andre San Juan Island
 San Juan County, Utah

Venezuela 
 San Juan de Payara
 San Juan de Manapiare
Tulsa

Tulsa er den næststørste by i delstaten Oklahoma i USA og hovedsæde i Tulsa County. Byen ligger ved Arkansasfloden, omkring 60 kilometer nordøst for Oklahoma City.

Flere indianere blev fordrevet til Tulsa-området i 1836, og de kaldte den nye bosættelse Tallahassee. Lewis Perryman byggede et handelssted i Tulsa i 1846. Den lille by, der skød op, kaldte man Tulsey Town. Da postkontoret blev etableret i 1879, fik byen sit nuværende navn.

I 1901 blev der opdaget olie nær byen, og dette førte til en meget hurtig vækst i befolkningstallet. Byen blev til "verdens oliehovedstad", en titel der siden er gået til Houston i Texas. Økonomien i Tulsa er i dag varieret. Foruden naturgas er der også fly- og telekommunikationsindustri i byen.

Tulsa-universitetet, grundlagt i 1894 
som et kristent, privat universitet, ligger i byen.

Bokseren Allan Green er født og opvokset i Tulsa.

Raceoptøjerne i Tulsa 1921

31. maj 1921 gik flere tusinde bevæbnede hvide indbyggere ind i oliebyens farvede bydel, skræmte beboerne, plyndrede deres hjem og nedbrændte 35 kvartaler. Før aktionen var omme, var flere end 10.000 afroamerikanere hjemløse, og flere end 6.000 interneret i lejre, hvor nogle var henvist til at blive boende i månedsvis.

Noter

Eksterne henvisninger 

Byer i Oklahoma
Warren Buffett

Warren Edward Buffett (født 30. august 1930 i Omaha, Nebraska, USA) er en amerikansk investor, erhvervsmand, filantrop samt formand og CEO for Berkshire Hathaway. Han bliver betragtet som en af de mest succesfulde investorer i verden og han har en nettoformue på over $100 mia. i april 2021, hvilket gør ham til verdens syvende rigeste person.

Buffett er en kendt velgører, og har tilkendegivt af han vil give 99 % af sin formue til velgørende formål, primært via Bill & Melinda Gates Foundation. Han grundlagde The Giving Pledge i 2009 sammen med Bill Gates, hvor milliardære har lovet at give mindst halvdelen af deres formue.

Referencer

Eksterne henvisninger 

 Warren Buffett  på About.com 
 

Erhvervsfolk fra USA
Milliardærer fra USA
Honokaa

Honokaa er en by i delstaten Hawaii i USA. Den er beliggende på nordøstsiden af øen Hawaii (også kaldet The big Island, "Hawai'i" på hawaiiansk). Byen har et indbyggertal på .

Referencer

Eksterne henvisninger

Byer i Hawaii
Landkreis Mansfeld-Südharz

Landkreis Mansfeld-Südharz er en landkreis i den tyske delstat Sachsen-Anhalt. Den blev dannet i forbindelse med Kreisreform Sachsen-Anhalt 2007 1. Juli 2007 ved en sammenlægning af de tidligere landkreise Mansfelder Land og Sangerhausen.

Geografi 
Den nordlige del af landkreisen er præget af landskaberne Mansfelder Bergland, og den østlige del af Harzen. Ved Ulzigerode er det 291 meter høje Mahnberg det højeste punkt i den nordlige del af kreisen. I vest hører dele af Südharzen til området, og her ligger det 580 meter høje Großer Auerberg som er kreisens højeste punktder . I den sydvestlige del ligger den seks km² store opstemmede sø Kelbra; Modsat ligger der ved områdets østgrænse, syv km øst for  Eisleben den tre km² store Süßer See. To store floder løber gennem kreisen fra vest mod øst, i nord floden Wipper og i syd floden Helme.

Byer og kommuner 
(indbyggertal pr. 31. december 2006)

Enhedskommuner
 Mansfeld, by (8.841)
 Sangerhausen, by (31.675)

Forvaltningsfælleskaber med deres medlemskommuner (* administrationsby)
Den Nederlandske Løves Orden

Løve Orden eller Civil Fortjenstorden af den nederlandske Løve (hollandsk: De Orde van de Nederlandse Leeuw) er en nederlandsk orden, der blev oprettet 29. september 1815 af den første konge af Holland Vilhelm 1..

Den Nederlandske Løves Orden blev indtil for nylig tildelt fremtrædende folk fra alle samfundslag, inklusiv generaler, ministre, borgmestre for store byer, professorer og ledende forskere, ledere fra industrien, højtstående funktionærer, dommere og berømte kunstnere.  Siden 1980 er ordenen primært blevet brugt til at anerkende fremtrædende folk inden for kunst, sport og litteratur; andre har i stedet modtaget Oranie-Nassau Orden.

Den Nederlandske Løves Orden rangerer efter den eftertragtede William-orden. Hvert år på dronningens officielle fødselsdag, 30. april, offentliggøres de forskellige tildelinger af ordenen. Den anden og tredje klasse inden for ordenen tildeles ikke udenlandske statsborgere; de kan i stedet tildeles Orange Nassau-orden eller Kroonorde.

Kongen af Holland er ordensherre for ordenen. Ordenen inddeles i 3 klasser. Der var også en medalje for "brødre", der dog ikke er blevet givet siden 1960. Brødrene uddøde, og graden blev afskaffet i 1994.

Grader 
Der findes følgende klasser og grader for Den Nederlandske Løves Orden:

Ridder af 1. grad, kaldt storkommandører: Reserveret til medlemmer af den kongelige familie, udenlandske statsoverhoveder og en lukket kreds af tidligere premierministre, prinser og kardinaler.
Ridder af 2. grad, kaldt kommandør: Tildeles normalt hollandske Nobel prisvindere, nogle få fremtrædende kunstnere, forfattere og politikere.
Ridder af 3. grad, kaldt riddere: Indtil for nylig blev denne tildelt medlemmer af det "etablerede samfundssystem". Nu om dage tildeles den normalt til vittighedstegnere, populære musikere og alle der vinder en guld medalje ved de Olympiske lege.
Broder: tildeles ikke længere; se nedenfor.

Brødrene 
Før fandtes der en klasse kendt som Broder, som ikke er blevet tildelt i nyere tid. Den blev tildelt dem, specielt i lavere samfundslag, der udførte gode gerninger, var selvopofrende eller gjorde gode gerninger over for deres medmennesker (f.eks. risikere livet for at redde andre). Sammen med hædersbevisningen fulgte en årlig udbetaling på 200 gylden, af hvilken halvdelen ville blive givet til enke(manden) ved modtagerens død.

Ordener, dekorationer og medaljer fra Holland
Etableret i 1815
Karla Frederiksen

Karla Frederiksen (19. juni 1893 – 16. november 1961) var en dansk forfatterinde. Debuterede i 1929 med romanen Thorborg (fejlagtigt benævnt Carla Frederiksen). Skrev i alt 15 bøger – deraf fire erindringsbøger og én biografisk roman om storebroderen Holger Pedersen (Gissemand).

Eksterne henvisninger 
 Karla Frederiksen på Dansk Forfatterleksikon

Romanforfattere fra Danmark
Selvbiografer fra Danmark
Dansksprogede forfattere fra Danmark
Holger Pedersen (Gissemand)

Edvard Eilert Holger "Gissemand" Pedersen (født 19. maj 1888 i København, død 6. november 1930 i Odense) var en dansk komiker og skuespiller.

Han begyndte i urmagerlære, men debuterede 1909 i stykket Lille Nitouche på Nørrebros Teater. I 1912 kom hans gennembrud som "Gissemand" i farcen Zebraen – en rolle der blev så stor en personlig succes at han siden aldrig hed andet – eftersigende til sin egen store fortrydelse. Allerede i 1911 fik han dog succes med revy-visen "Au-Au-Augusta".

I 1917 medvirkede han i Randers Revyen hos Ludvig Nathansen, hvor han sang "Den gamle varieté" og "Min kones mand".

Han optrådte nogle år på kabaretscener i Norge og Sverige – og spillede på Frederiksberg Morskabsteater, i provinsen og på Nørrebros Teater inden han fra 1919 og til sin alt for tidlige død blev hovedkraft på Apolloteatret.

Han var storebror til forfatterinden Karla Frederiksen, som skrev en biografisk roman om ham.

Litteratur 
 Karla Frederiksen: Her København, 1931.
 Axel Andreasen: Holger Pedersen "Gissemand" og grammofonen : en discografi, 1976.

Eksterne henvisninger 
 
 

Skuespillere fra Danmark
Jonas Wandschneider

Jonas Wandschneider (født 9. juli 1991) er en dansk børneskuespiller. Han har medvirket i filmen Vikaren (instrueret af Ole Bornedal), samt i en del episoder i Anna Pihl (2. og 3. sæson). Jonas Wandschneider medvirker i en spillefilm ved navn Vølvens forbandelse, der havde premiere d. 27. marts 2009. I filmen Parterapi spiller han håndværker og Bittens (Georgia Katerina Potsos) kæreste Michael. Han medvirker også i kortfilms-serien Outsider hvor han spiller teenagedrengen Sebastian, som falder ned fra en pæl og brækker ryggen.

Eksterne henvisninger 
 

Skuespillere fra Danmark
Lise (navn)

Lise er et pigenavn, der stammer fra Elisabeth. Navnet forekommer på dansk i en lang række varianter, herunder:
 sluttende på "a": Lisa
 med dobbeltkonsonant: Lisse, Lissa
 med "z" i stedet for "s": Liza, Lizza
 sluttende på "i", "ie" eller "y": Lisi, Lisie, Lisy, Lissi, Lissie, Lissy, Lizi, Lizie, Lizy, Lizzi, Lizzie, Lizzy
 med endelsen "t", "tt", "tta" eller "tte": Liset, Lisette, Lizet, Lizett, Lizetta, Lizette
 med endelsen "n": Lissen

I alt bærer mere end 27.000 danskere et af disse navne med formerne Lise, Lisa, Lissi, Lissy, Lizzie og Lizzi som de klart mest populære med tilsammen næsten 23.000 forekomster ifølge Danmarks Statistik.

Dertil kan lægges en række sammensætninger med Lise, som f.eks. Annelise og Liselotte (med og uden bindestreger).

Kendte personer med navnet 
 Lizzie, dansk-færøsk-islandsk sanger (egentlig: Ann Elisabeth Berg).
 Lisa Ekdahl, svensk sanger.
 Anne-Lise Gabold, dansk skuespiller.
 Lisa Kudrow, amerikansk skuespiller.
 Lise Malinovsky, dansk kunstner
 Lissa Mathiasen, dansk folketingspolitiker.
 Liza Minnelli, amerikansk skuespiller og sanger.
 Lisa Nilsson, svensk sanger.
 Lise-Lotte Norup, dansk skuespiller.
 Lise Nørgaard, dansk journalist og forfatter.
 Lisa Marie Presley, amerikansk sanger.
 Lise-Lotte Rebel, dansk biskop.
 Lise Reinau, dansk sangerinde.
 Lise Ringheim, dansk skuespiller.
 Lise Roos, dansk filminstruktør.
 Lise Schrøder, dansk skuespiller.
 Lisa Stansfield, amerikansk sanger.
 Lise Thomsen, dansk skuespiller.
 Lizzi Varencke, dansk skuespiller.
 Lise Østergaard, dansk politiker og minister.

Navnet anvendt i fiktion 
 Lisa Simpson er en af hovedpersonerne i tegnefilmene om The Simpsons.
 Mona Lisa er titlen på et maleri af Leonardo da Vinci. Mona Lisa indgår i en række andre værker, f.eks.
 Mona Lisa Smile er en amerikansk film instrueret af Mike Newell.
 Mona Lisa er en sang skrevet af Ray Evans, kendt med blandt andet Nat King Cole.
 Lise kommer til byen er en dansk film fra 1947 instrueret af Alice O'Fredericks og Lau Lauritzen jun.
 Juleteatret - Kasper og Lisette er titlen på Børnenes U-landskalender fra 1965.
 Lille Lise er titlen på en traditionel børnesang.
 Lille Lise let på tå er titlen på en dansk revyvise.

Se også 
 Lis
 Lisbeth

Noter 

Pigenavne
Time Machine (macOS)

Time Machine er en funktion i Apples styresystem OSX Leopard introduceret med version 10.5.

Programmet foretager automatisk back-up 1 gang i timen.
De gemmes – hvorefter der nemt kan gåes tilbage i tiden – til et dokument som måske er blevet slettet nu,
men fandtes for 2 uger siden f.eks.

Backupprogrammer
Mac OS X
Spaces

Spaces er en del af Apple's styrestystem OSX Leopard.

Du kan oprette f.eks. 4 skærme – og i de enkelte skærme placerer diverse programmer,
f.eks. have dine tekstbehandlingsprogrammer i et vindue, din chat og mail program i et andet osv.
Dermed har du et overskueligt skrivebord! Da kun de programmer vises der er placeret i det enkelte vindue.
Skift mellem vinduerne sker med Æble + piletasterne (op-ned-højre-venstre).

Mac OS X
Apple Macintosh PPC

Apple Macintosh PPC var en serie computerprocessorer som Apple har brugt efter de oprindelige processorer fra Motorola.

PPC var baseret på IBM processorer. De blev betegnet G1 – G2 osv. – den sidste i rækken var G5 -en 64 bit processor, som dengang var meget kraftig.

Efter PPC-modellerne – indførte Apple Intelprocessorer – som andre PC'er bruger til Windows-platformen.
I dag kan Apple køre både Unix og Mac OS X, samt windows styresystemerne XP og Vista på samme computer.

Mikroprocessorer
Spotlight (software)

Spotlight er et metadata søgesystem til søgning på computeren, som har været en medfølgende del af Mac OS X styresystemet siden version 10.4, 29. april 2005. Ved at skabe et virtuelt billede af harddisken, er programmet designet til hurtigt at finde filer på computeren, heriblandt tekstdokumenter, billeder, musik og programmer. Derudover indeholder Spotlight også en funktion der gør det muligt at søge efter specifikke ord i tekstdokumenter, bogmærker og i browserens historik.

Mac OS X
Peter Kjær

Peter Kjær (født den 5. november 1965) er en tidligere dansk fodboldspiller, der var målmand. Han spillede det meste af sin karriere i Danmark for Vejle Boldklub og Silkeborg IF. 

Han stod i mange år i skyggen af Peter Schmeichel og spillede derfor kun fire landskampe for Danmark – den 5. september 2001 stod han en fantom-kamp mod Bulgarien i Sofia og var på den måde medvirkende til, at Danmark kvalificerede sig til VM i fodbold 2002.

17. juni 2008 blev Peter Kjær præsenteret som sportschef i Silkeborg IF, men trak sig selv fra posten mindre end et halvt år senere, pga. uenighed om indkøbs- og lønningspolitikken i klubben.. I dag er Kjær kommentator på TV3.

Spillerkarriere 
Peter Kjær startede sin karriere i topfodbold i Vejle, hvor det blev til hele ti år som kontraktspiller. Kjær spillede 225 kampe for Vejle Boldklub og scorede to mål. Da Vejle Boldklub løb ind i sportslige og økonomiske problemer i starten af halvfemserne, skiftede Peter Kjær til Silkeborg IF, hvor han – ligesom i Vejle – fik stor succes. Bl.a. blev han kåret til årets målmand i 1999 1  

Efter en succesfuld periode i SIF skiftede Peter Kjær til tyrkiske Besiktas og derfra videre til skotsk fodbold og Aberdeen, hvor han blev genforenet med sin tidligere træner i  Vejle Boldklub, Ebbe Skovdahl.

Peter Kjær har spillet en række ungdomslandskampe og har i årevis befundet sig i periferien af landsholdet med masser af optrædender på ligalandsholdet samt »kampe på bænken« for  A-landsholdet. Den 25. april 2001 kom den forløsende  A-landsholdsdebut for Peter Kjær, som 25 minutter før tid blev skiftet ind i Peter Schmeichels afskedskamp i Parken mod Slovenien. Hermed skrev Peter Kjær dansk fodboldhistorie, da han med sine 35 år, fem måneder og tyve dage blev den ældste debutant på A-landsholdet i dansk fodbolds historie.

Kjær var tredjemålmand i den danske trup både ved VM i 1998 i Frankrig og ved EM i 2000 i Belgien og Holland. Endvidere var han en del af det hold der vandt guld ved Confederations Cup 1995.

Referencer 

Fodboldspillere fra Danmark
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Fodboldspillere fra Vejle Boldklub
Fodboldspillere fra Silkeborg IF
Fodboldspillere fra Beşiktaş JK
Fodboldspillere fra Aberdeen F.C.
Fodboldlandsholdsspillere fra Danmark
Skt. Georges Kanal

Skt. Georges Kanal (Muir Bhreatan på irsk og Sianel San Siôr på walisisk) er en kanal, der forbinder det Irske hav i nordøst med Atlanterhavet i sydvest.

Stræder (farvand)
Irlands geografi
Wales geografi
Letland i Eurovision Song Contest

Letland har deltaget 20 gange i Eurovision Song Contest siden deres debut i 2000. Deres debut med bandet Brainstorm og sangen "My Star" endte på en tredjeplads og var den bedste debut i 42 år. Allerede i deres tredje forsøg, i 2002, vandt Letland hele konkurrencen med sangen "I Wanna" sunget af sangerinden Marie N. Grundet deres sejr i 2002, var de værter for Eurovision Song Contest 2003, som blev afholdt i Riga. Letland fik virkelig meget ros for deres banebrydende show, som havde en af de mest avancerede scener nogensinde, i konkurrencens historie. Det blev dog også begyndelsen på en skidt periode for Letland, som ellers havde klaret sig særdeles godt i deres korte historie. På hjemmebane fik de kun en 24. plads, og året efter i Istanbul, kvalificerede de sig ikke videre fra den nyindførte semifinale. I 2005 tog de dog lidt revanche, og fik en fornem 5. plads i det samlede resultat. Siden da har de dog ikke kunnet komme ind i top 10 igen, og i både 2009 og 2010 havnede de på en sidsteplads i semifinalen. Letlands broadcaster er LTV1.

I Eurovision Song Contest 2015 i Wien fik Letland sit fjerde bedste resultat, opført af Aminata Savadogo. Sangen hed "Love Injected" og fik en 6. Plads, næst efter Australien

Repræsentanter 
Nøgle

Pointstatistik 

NOTE:Der er ikke medregnet point i semifinalerne.

12 point til og fra

Alle point givet til og fra (2000-2023)

Vært

Kommentatorer og jurytalsmænd

Galleri

Noter

Referencer

Eksterne Henvisninger 
 Eurovisionens officielle Hjemmeside
 LTV's officielle side om Eurovisionen (på lettisk)

 
Lande i Eurovision Song Contest
Litauen i Eurovision Song Contest

Litauen har deltaget 14 gange i Eurovision Song Contest, første gang i 1994 med sangen "Lopšinė Mylimai", sunget af Ovidijus Vyšniauskas. Ved deres debut endte landet dog på en sidsteplads uden at have modtaget et eneste point. Litauen trak sig derefter ud af konkurrencen de følgende fem år.

I 1999 vendte Litauen imidlertid tilbage til ESC. Siden har de deltaget hvert år, botset fra i 2000 og i 2003, hvor landet måtte sidde over pga. lave placeringer året før. Litauen har aldrig klaret sig godt i ESC og er endt på en sidsteplads to gange, i 1994, samt i semfinalen i 2005. Det er det eneste af de tre baltiske lande, der endnu aldrig har vundet (Estland vandt i 2001, mens Letland vandt året efter). De har imidlertid nået finalen hvert år siden 2006, bortset fra 2008 og 2010.

Litauens bedste placering til dato er en 6. plads, der blev opnået i Eurovision Song Contest 2006 med sangen "We Are the Winners", fremført af gruppen LT United.

Repræsentanter 
Nøgle

Pointstatistik

12 point til og fra

Alle point givet til og fra (1994-2023) 

NOTE:Der er ikke medregnet point fra semifinalerne.

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Georgij Lvov

Fyrst Georgij Jevgenevitj Lvov (; født 2. november 1861 i Dresden, Kongeriget Sachsen, død 7. marts 1925 i Paris, Frankrig) var en russisk politiker, som virkede før og under den russiske revolution. Han var Ruslands første regeringschef efter tsardømmets fald, fra 23. marts til 7. juli 1917.

Georgij Lvov var en liberal politiker, medlem af Dumaen for Kadetpartiet (det konstitutionelt-demokratiske parti, K-D). Han fremførte i flere omgange krav om en russisk forfatningsreform. Lvov var fra 1914 også formand for zemstvo-forbundet og ledte der arbejdet med støtte til sårede og invaliderede soldater. Kadetterne havde kritiseret den russiske krigsførelse siden 1915. Efter februarrevolutionen i marts 1917 blev Lvov preimierminister og indenrigsminister i den første provisoriske regering. Lvovs regering kunne imidlertid ikke opfylde de folkelige krav på fred og jord. Radikale kræfter fik større indflydelse i regeringen og samtidig fik sovjetterne større magt på regeringens bekostning. Den 7. juli afgik Lvov, hvorefter Kerenskij dannede ny regering. Efter oktoberrevolutionen flyttede Lvov med sin familie til Tjumen, hvor han blev arresteret af Tjekaen i februar 1918 og overført til Jekaterinburg, men blev løsladt mod kaution og flygtede via Omsk videre til USA for at skaffe støtte til den kontrarevolutionære Hvide Hær, da det ikke lykkedes rejste han til Paris, hvor han levede til sin død.

Eksterne henvisninger 

Politikere fra Rusland
Revolutionære fra Rusland
Statsoverhoveder der kom til magten ved kup
Fyrster fra Rusland
Den Russiske Borgerkrig
The Lord of the Rings Online: Mines of Moria

The Lord of the Rings Online: Mines of Moria er en udvidelsespakke til The Lord of the Rings Online.

Spillet indeholder blandt andet:
 Nye områder at udforske – Eregion, Moria og Lorien.
 Levelgrænsen forøges til level 60.
 To nye classes – Rune-keeper og Warden.
 Nyt indhold såsom crafting, skills, legendariske våben og quests.

Computerspil fra 2008
Online: Mines of Moria
MMORPG
Windows-spil

fr:Le Seigneur des Anneaux Online : les Mines de la Moria
pl:The Lord of the Rings Online: Mines of Moria
Børge Hermann Sørensen

Børge Hermann Sørensen (født 1942 i Skjern) var igennem 23 år stadsbibliotekar i København. Sørensen var en af hovedmændene bag moderniseringen af biblioteksystemet i Baltikum efter murens fald.
Ved kommunalvalget i 2009 blev han valgt ind i byrådet i Gribskov Kommune for Socialistisk Folkeparti.

Sørensen har fire sønner og en datter, og er bosat i Gilleleje.

Personer fra Skjern
Bibliotekarer fra Danmark
Kommunalbestyrelsesmedlemmer fra SF
Politikere fra SF